wickkiey/tamil-wikipedia-chunked huggingface dataset:
# உத்தண்ட வேலாயுதசாமி கோயில், ஊதியூர்

## ஊதிமலையில் உள்ள பிற கோவில்கள்

- அருள்மிகு கொங்கணகிரி சித்தர் திருக்கோயில், ஊதியூர்
- அருள்மிகு உத்தண்டவேலாயுதசுவாமி திருக்கோயில், பொன்னூதி மலை, ஊதியூர்
- அருள்மிகு மாரியம்மன் திருக்கோயில், ஊதியூர்
- அருள்மிகு இடும்பகுமாரசுவாமி திருக்கோயில், பொன்னூதி மலை, ஊதியூர்
- அருள்மிகு உச்சிவிநாயகர் திருக்கோயில், பொன்னூதி மலை, ஊதியூர்
- அருள்மிகு கொங்கண சித்தர் திருக்கோயில் & தவபீடம், பொன்னூதி மலை, ஊதியூர்
- அருள்மிகு அனுமந்தராயசுவாமி திருக்கோயில், பொன்னூதி மலை, ஊதியூர்
- அருள்மிகு பிரகலநாயகி சமேத - கைலாசநாதர் ஆலயம், ஊதியூர்
- செட்டி தம்பிரான் சித்தர் ஆலயம், பொன்னூதி மலை, ஊதியூர்
# உத்தண்ட வேலாயுதசாமி கோயில், ஊதியூர்

## கோவில் திருவிழாக்கள்

ஊதியூர் திருவிழாக்களுக்கு பெயர்பெற்ற ஊராகும். இங்கு நடக்கும் குறிப்பிடத்தக்க திருவிழாக்கள்:  
1. தைப்பூசம்
1. பங்குனி உத்திரம்
1. சூரசம்ஹாரம்
# காரியா மக்கள்

காரியா மக்களை அவர்கள் செய்யும் தொழிலை வைத்து 3 பிரிவாக பிரிக்ககின்றனர். மலைக்காடுகளில் வேட்டைத் தொழிலை மெற்கொள்ளும் காரியா மக்களை மலைக் காரியா என்றும், எண்ணெய் பிழிதல் தொழிலை செய்யும் மக்களை தெல்கி காரியா என்றும் மற்றும் ஆடு, மாடுகளை மேய்த்து பால் உற்பத்தி தொழிலை செய்யும் காரியா மக்களை தூத் காரியா என பிரித்துள்ளனர். காரியா மக்களில் தூத் காரியா பிரிவினர் கல்வியில் மேம்பட்டுள்ளனர்.  
காரியா மக்கள் இந்தியாவின் ஜார்கண்ட், ஒடிசா, மேற்கு வங்காளம், சத்தீஸ்கர், பிகார் மற்றும் மத்தியப் பிரதேசம் மாநிலங்களில் பரவலாக வாழ்கின்றனர்.  
பெரும்பாலான காரியா மக்களில் 60% பேர் இந்து சமயத்தையும், 39.1% பேர் கிறித்துவத்தையும் பின்பற்றுகின்றனர்.
# ஜுவாங் மக்கள்

**ஜுவாங் மக்கள்** (**Juang people**), ஆசுத்ரோ-ஆசிய மொழிக் குடும்பத்தின் உட்பிரிவான முண்டா மொழிகளில் ஒன்றான ஜுவாங் மொழியைப் பேசும் பழங்குடி மக்கள் ஆவார். ஜுவாங் மக்கள் இந்தியாவின் ஒடிசாவின் கேந்துசர் மாவட்டத்தின் மலைப்பாங்கான பகுதிகளில் அதிகம் வாழ்கின்றனர். இம்மக்களில் ஒரு பகுதியினர் டேங்கானாள் மாவட்டத்தில் வாழ்கின்றனர். இட ஒதுக்கீடு கிடைப்பதற்காக இந்திய அரசால் ஜுவாங் மக்களை பட்டியல் பழங்குடி வகுப்பில் சேர்த்துள்ளனர்.
# தாசேக் குளுகோர்

**தாசேக் குளுகோர்** (ஆங்கிலம்: *Tasek Gelugor*; (மலாய் *Tasek Gelugor*; சீனம்: *打昔汝莪 *; ஜாவி: تاسيق ڬلوڬور) என்பது மலேசியா, பினாங்கு, வட செபராங் பிறை மாவட்டத்தில்; அமைந்துள்ள நகரம்.  
இந்த நகரம் வடக்கு-தெற்கு விரைவுச்சாலைக்கு அருகில் உள்ளது. பாடாங் செராய் நகருடன் இணைக்கும் சாலைகளும் உள்ளன  
பினாங்கு, ஜார்ஜ் டவுன் நகரில் இருந்து 41 கி.மீ. தொலைவில்; பட்டர்வொர்த் நகரில் இருந்து சுங்கை பட்டாணிக்குச் செல்லும் வழியியில் அமைந்துள்ளது. தவிர கெடா மாநிலத்தின் எல்லையில் அமைந்து உள்ளது.
# தாசேக் குளுகோர்

## பொது

முன்பு காலத்தில், தாசேக் குளுகோர் நகரத்திற்கு அருகில் இருந்த ஆறு அடிக்கடி நிரம்பியதால் ஓர் ஏரி *(Tasik Gelugor)* உருவாக்கப்பட்டது. அந்த ஏரியின் நினைவாக இந்த இடம் பெயரிடப்பட்டதாகக் கூறப் படுகிறது.  
தாசேக் குளுகோர் நகருக்கு அருகாமையில் உள்ள நகரங்கள் கெப்பாலா பத்தாஸ், பெனாகா, லூனாஸ் மற்றும் புக்கிட் மெர்தாஜாம். இந்த நகர்ப் பகுதியில் இருக்கும் தாசேக் குளுகோர் தொடருந்து நிலையம் *(Tasek Gelugor Railway Station),* இங்கு வசிக்கும் மக்களுக்கு, தெற்கு நோக்கி பயணிக்க மற்றொரு மாற்று வழியாக விளங்குகிறது.
# தாசேக் குளுகோர்

## குறிப்பிடத்தக்க நபர்கள்

- முகமது சாபு *(Mohamad Sabu)* - அமாணா (தேசிய நம்பிக்கை கட்சி)யின் தலைவர்; 1999 முதல் 2004 வரை கெடா மாநிலத்தில் உள்ள கோலா கெடா நாடாளுமன்றத் தொகுதியின் உறுப்பினராக இருந்தவர். 2018-ஆம் ஆண்டில் மலேசியாவின் தற்காப்பு அமைச்சராகப் பதவி வகித்தவர்.
# பிரிவு (வகைப்பாட்டியல்)

**பிரிவு** (*section*; ) என்பது உயிரியலில்தாவரவியல் மற்றும் விலங்கியல் ஆகியவற்றில் வேறுபடும்விதமாகப் பயன்படுத்தப்படும் பெயரீட்டுத் தரநிலை ஆகும்.
# பிரிவு (வகைப்பாட்டியல்)

## தாவரவியலில்

தாவரங்களுக்குள் (தாவரங்கள்), 'பிரிவு' என்பது பேரினத்திற்குக் கீழே உள்ள *தாவரவியல்* தரவரிசையைக் குறிக்கிறது. ஆனால் சிற்றினங்களுக்கு மேலே உள்ளது:  
- ஆட்களம் > திணை > தொகுதி > வகுப்பு > வரிசை > குடும்பம் > இனக்குழு > பேரினம் > துணையினம் > **பிரிவு** > துணைப்பிரிவு > சிற்றினம்
# பிரிவு (வகைப்பாட்டியல்)

## விலங்கியல்

விலங்கினங்களுக்குள் (விலங்குகள்), 'பிரிவு' என்பது வரிசைக்குக் கீழே உள்ள *விலங்கியல்* தரவரிசையைக் குறிக்கிறது, ஆனால் குடும்பத்திற்கு மேலே உள்ளது.  
- ஆட்களம் > திணை > தொகுதி > வகுப்பு > வரிசை > **பிரிவு** > குடும்பம் > இனக்குழு > பேரினம் > சிற்றினம்
# பிரிவு (வகைப்பாட்டியல்)

## பாக்டீரியாவியல்

பாக்டீரியாவுக்கான பன்னாட்டு பெயரிடல் குறியீடு, துணையினத்திற்கும் சிற்றினங்களுக்கும் (தாவரவியலில் உள்ளதைப் போல) இடையே தரவரிசை முறைசாரா ஒன்று என்று கூறுகிறது.
# பாசில்வொர்க்சு

**id="4" |பாசில்வொர்க்சு**  
| ஆங்கிலம் |
| --- |
**பாசில்வொர்க்சு (புதைப்படிம பணி)**(*Fossilworks*) என்பது உலகெங்கிலும் உள்ள நூற்றுக்கணக்கான பழங்கால ஆராய்ச்சியாளர்களால் சேகரிக்கப்பட்ட ஒரு பெரிய தொடர்புடைய தரவுத்தளமான தொல்லுயிரியல் தரவுத்தளத்தை அணுகுவதற்கு வசதியாக வினவல், பதிவிறக்கம் மற்றும் பகுப்பாய்வு கருவிகளை வழங்கும் ஒரு இணைய வாசல் ஆகும்.
# பாசில்வொர்க்சு

## வரலாறு

பாசில்வொர்க்சு 1998-ல் ஜான் அல்ராய் என்பவரால் உருவாக்கப்பட்டது. இதனுடைய இணைய வழங்கி மக்குவாரி பல்கலைக்கழகத்தில் உள்ளது. இது முன்னர் தொல்லுயிரியல் தரவுத்தளத்தில் சேர்க்கப்பட்ட பல பகுப்பாய்வு மற்றும் தரவு காட்சிப்படுத்தல் கருவிகளை உள்ளடக்கியது.
# கிராமப்புற வீட்டுக் குடிநீர் வழங்கும் திட்டம்

**கிராமப்புற வீட்டுக்குடிநீர் வழங்கும் திட்டம்** அல்லது ஜல் ஜீவன் மிஷன் திட்டத்தின் கீழ், இந்திய அரசு 2024 ஆம் ஆண்டுக்குள் இந்தியாவின் கிராமப்புறங்களில் உள்ள அனைத்து வீடுகளுக்கும் தனிப்பட்ட வீட்டு குழாய் இணைப்புகள் மூலம் பாதுகாப்பான மற்றும் போதுமான குடிநீர் வழங்க திட்டமிடப்பட்டுள்ளது. இதனுடன் சாம்பல் நீர் மேலாண்மை, நீர் சேமிப்பு, மழை நீர் சேகரிப்பு மூலம் மறுசுழற்சி செய்தல் மற்றும் மறுபயன்பாடு போன்ற கட்டாயக் கூறுகளாக தொடர்ந்து நீர் வழங்குவதற்கான ஆதார நிலைத்தன்மை நடவடிக்கைகளை இந்த திட்டம் செயல்படுத்தும்.  
இந்தியப் பிரதமர் நரேந்திர மோதி 2019 ஆகத்து 15 அன்று சுதந்திர தின விழா உரையின்பொழுது, 2024க்குள் இந்தியா முழுவதுமுள்ள கிராம்ப்புற வீடுகளுக்கு 3.60இலட்சம் கோடி வரவுசெலவு திட்டத்தின் கீழ் குடிநீர் இணைப்பு வழங்கும் குறிக்கோள் குறித்து உரையாற்றினார். இதில் மத்திய அரசின் பங்கு 2.08இலட்சம் கோடி ஆகும்.. ந்துதிட்டத்தில்்் மத்திய அரசு-யூனியன்பிரதேசம் இடையே 100:0 விகிதாச்சாரத்திலும், மத்திய அரசு -வடகிழக்கு மாநிலங்கள்/இமயமலை மாநில அரசுகள் இடையே 90:10% விகிதாச்சாரத்திலும், மத்திய அரசு - மற்ற மாநில அரசுக்கிடையே 50:50% விகிதாச்சாரத்திலும் செலவினை பகிர்ந்துகொள்ள நிர்ணயிக்கப்பட்டது.
# கிராமப்புற வீட்டுக் குடிநீர் வழங்கும் திட்டம்

## வரலாறு

1972 ஆம் ஆண்டு தொடங்கப்பட்ட "துரிதப்படுத்தப்பட்ட கிராமப்புற குடிநீர் வழங்கும் திட்டத்தின்" கீழ் கிராமப்புற நீர் விநியோகத்திற்காக மத்திய அரசின் உதவி மாநிலங்களுக்கு தொடங்கியது.  
2009ம் ஆண்டு இந்த திட்டம் "தேசிய கிராமப்புற குடிநீர்"(NRDWP) எனப் பெயர் மாற்றம் செய்யப்பட்டது, இது மத்திய மற்றும் மாநில அரசு இணைந்து பங்கேற்கும் திட்டமாக மாற்றப்பட்டது. NRDWP இன் நோக்கங்களில் ஒன்று "அனைத்து வீடுகளும் பாதுகாப்பான மற்றும் போதுமான குடிநீரை முடிந்தவரை அணுகவும், ஐக்கிய நாடு அமைப்புகளுடன் இணைந்து 2030 ஆம் ஆண்டளவில் இலக்கை அடைய முன்மொழியப்பட்டது.  
ஆனால் இப்போது, ஜல் ஜீவன் மிஷன் (ஜேஜேஎம்) மூலம் 2024 ஆம் ஆண்டுக்குள் இலக்கை அடைய திட்டமிடப்பட்டுள்ளது.
DDWS இல் உள்ள தகவலின்படி, 31.3.2019 நிலவரப்படி, கிராமப்புற குடும்பங்களில் 18.33% மட்டுமே, அதாவது,
நாட்டில் மொத்தமுள்ள 17.87 கோடி கிராமப்புற குடும்பங்களில் 3.27 கோடி குடும்பங்கள் மட்டுமே குழாய் நீர் இணைப்பு பெற்றுள்ளன.
# கிராமப்புற வீட்டுக் குடிநீர் வழங்கும் திட்டம்

## தாக்கம் & விளைவுகள்

- கிராமப்புற இந்தியா இப்போது தண்ணீர் எடுப்பதில் நாளொன்றுக்கு 5.5 கோடி மணிநேரங்களைச் சேமித்து வருகிறது, குறிப்பாக பெண்களிடமிருந்து தொழிலாளர் பங்கேற்பையும் உற்பத்தித்திறனையும் அதிகரிக்கச் செய்கிறது.  
- நாட்டில் உள்ள அனைத்து வீடுகளுக்கும் பாதுகாப்பான முறையில் நிர்வகிக்கப்படும் குடிநீர் திட்டத்தின் காரணமாக, வயிற்றுப்போக்கு நோய்களால் ஏற்படும் கிட்டத்தட்ட 400,000 இறப்புகளைத் தடுக்கப்படுகின்றது என்று உலக சுகாதார நிறுவனம் கூறுகின்றது.  
- அனைத்து கிராமப்புற வீடுகளுக்கும் பாதுகாப்பான குடிநீர் வழங்குவதன் மூலம் சுமார் 1.36 லட்சம் குழந்தைகளின் இறப்புகளைத் தடுக்க முடியும்.
# கிராமப்புற வீட்டுக் குடிநீர் வழங்கும் திட்டம்

## புள்ளிவிவரம்
| 25 | கருநாடகம் | 1,01,28,627 | 80,76,778 | 24.226 | 79.74 | 2023 |  |
| 26 | மணிப்பூர் | 4,51,619 | 3,59,420 | 5.740 | 79.58 | 2022 |  |
| 27 | சத்தீசுகர் | 50,04,707 | 39,54,348 | 6.387 | 79.01 | 2024 |  |
| 28 | ஒடிசா | 88,67,433 | 66,59,872 | 3.510 | 75.10 | 2024 |  |
| 29 | ஆந்திரபிரதேசம் | 95,53,001 | 70,19,859 | 32.127 | 73.48 | 2024 |  |
| 30 | மத்தியபிரதேசம் | 1,11,81,915 | 73,26,042 | 11.269 | 65.52 | 2024 |  |
| 31 | ஜார்கண்ட் | 62,52,288 | 34,03,915 | 5.639 | 54.44 | 2024 |  |
| 32 | கேரளம் | 70,80,586 | 38,09,551 | 23.542 | 53.80 | 2023 |  |
| 33 | இராச்சுத்தான் | 1,07,25,003 | 57,43,286 | 11.109 | 53.55 |  |  |
| 34 | மேற்கு வங்காளம் | 1,75,22,973 | 92,56,428 | 1.341 | 52.82 | 2024 |  |
| 35 | மொத்தம் | 19,33,89,768 | 15,20,56,145 | 16.90 | 78.63 | 2024 | } |
# தூலியம்(III) அசிட்டேட்டு

**தூலியம்(III) அசிட்டேட்டு** (T*hulium(III) acetate*) என்ற கனிம வேதியியல் சேர்மம் (Tm(CH3COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. தூலியத்தின் அசிட்டேட்டு உப்பான இச்சேர்மம் ஒரு நான்கு நீரேற்றாகவோ அல்லது ஒரு நீரிலியாகவோ காணப்படுகிறது.
# தூலியம்(III) அசிட்டேட்டு

## பண்புகள்

300 பாகை செல்சியசு வெப்பநிலையில் இரும்பு அசிட்டைலசிட்டோனேட்டுடன் வினை புரிந்து அறுகோணப் படிக வடிவிலுள்ள தூலியம் ஆர்த்தோபெரைட்டு சேர்மத்தை (TmFeO3) உருவாக்குகிறது.  
புளோரோ அசிட்டிக் அமிலத்துடன் தூலியம்(III) அசிட்டேட்டு வினைபுரிந்து தூலியம் அசிட்டைலசிட்டோனேட்டைக் கொடுக்கிறது.:
: Tm(CH<sub>3</sub>COO)<sub>3</sub> + 3 CF<sub>3</sub>COOH → Tm(CF<sub>3</sub>COO)<sub>3</sub> + 3 CH<sub>3</sub>COOH
# எடுவார்டு பிகாட்

**எடுவார்டு பிகாட்** *(Edward Pigott)* (1753&ndash;1825) ஓர் ஆங்கிலேய வானியலாளர் ஆவார். இவர் மாறியல்பு விண்மீன்களின் ஆய்வுக்கு அடிப்படை அமைத்தவர்களில் ஒருவராக அறியப்படுகிறார்.
# எடுவார்டு பிகாட்

## வாழ்க்கை

வானியலாளரகிய நத்தானியேல் பிகாட்டின் மகனாகிய இவரது ஆய்வு மாறியல்பு விண்மீன்களில் கவிந்திருந்தது. இவர் தன் தாயுடன் இருந்து பிரான்சில் பெல்ஜியம் உலவுவைனில் கல்வி கற்றார். பின்னர் இவரது குடும்பம் 1781 இல் யார்க்கு நகருக்குப் புலம்பெயர்ந்தது. கணிசமான அகவை வேறுபாடிருந்தாலும் இவர், ஜான் குடுரிக்கின்( ஒருவகையில் குடும்ப உறவினர்) நண்பராகவும் கூட்டாளியகவும்  
இவர் 1784 இல் தன் மாறியல்பு விண்மீன் கண்டுபிடிப்பை அரசு கழகத்துக்கு அறிவித்தார். இந்த ஈட்டா அக்குவிலே எனும் விண்மீனை இவர் அதற்கு முந்தைய ஆண்டில்(1783) இனங்கண்டிருந்தார். இவர் [[வில்லியம் எர்ழ்செல் நெவில் மாசுக்கெலைன் உள்ளடங்கிய பெயர்பெற்ற வானியலாளர்களுடன் தொடர்பு கொண்டிருந்தார்.  
இவர் சோமர்செட்டில் உள்ள பாத் எனும் இடத்துக்கு1796 இல் நகர்ந்தார் 1796. இவரது குறிப்பேடுகள் York City Archives இங்கே காக்கப்பட்டுள்ளன.
# எடுவார்டு பிகாட்

## தகைமைகள்

10220 பிகாட் எனும் சிறுகோள் எடுவார்டின் நினைவாகவும் இவரது தந்தையாரின் நினைவகவும் பெயரிடப்பட்டது. இந்தச் சிறுகோள் ஆர். ஏ. தக்கரால் அரிசொனாவில் உள்ள தசுக்கான் வான்காணகத்தில் கண்டுபிடிக்கப்பட்டது. இது குடுரிக்-பிகாட் வான்காணகம் என இவரது நண்பர் குடுரிக்கின் பெயராலும் பிகாட்டின் பெயராலும் அழைக்கப்படுகிறது.
# இந்தியச் செந்நாய்

**உசூரி செந்நாய் (Ussuri dhole)** (குவான் அல்பினசு அல்பினசு), **இந்திய செந்நாய்**, **கிழக்கு ஆசியச் செந்நாய்**, **சீன** **செந்நாய்** அல்லது **தெற்கு** **செந்நாய்** என்றும் அறியப்படுகிறது. இது கிழக்காசியாவை பூர்வீகமாகக் கொண்ட செந்நாயின் பரிந்துரைக்கப்பட்ட துணையினமாகும் . சீனாவைப் பூர்வீகமாகக் கொண்டபோதிலும், இது சீனாவிலும், மங்கோலியா மற்றும் ரஷ்ய தூரக் கிழக்கிலும் இதன் பெரும்பாலான எல்லைகளில் அழிந்திருக்கலாம் என கூறப்படுகிறது.
# இந்தியச் செந்நாய்

## பண்புகள்

, கென்ட், போர்ட் லிம்ப்னே காட்டு விலங்கு பூங்காவில்.]]
இந்தியச் செந்நாய் மிகப்பெரிய துணையினமாகும். இது ஒரு பிரகாசமான செந்தோலினையும் குறுகிய மண்டை ஓட்டினையும் கொண்டுள்ளது.
# இந்தியச் செந்நாய்

## வேட்டையும் உணவும்

இந்தியக் காட்டுச் செந்நாய்கள் சிறிய மற்றும் பெரிய தாவர வகை பாலூட்டிகளான புள்ளிமான், கடமான், புல்வாய், மான், காட்டுப்பன்றி, ஆசிய நீர் எருமை, நீலான் மற்றும் இந்தியக் காட்டெருது போன்றவற்றை உண்ணும். சில சமயங்களில், இந்தியச் செந்நாய் யானைக் குட்டிகளையும் வேட்டையாடுகின்றன. மேலும் ஆசியக் காட்டுக்கழுதை மற்றும் *கியாங்கு* கழுதைகளையும் உண்ணலாம்.
# இந்தியச் செந்நாய்

## அச்சுறுத்தல்கள்

இந்தியச் செந்நாயின் குறைந்த எண்ணிக்கைக் காரணமாக அருகிய இனமாகப் பட்டியலிடப்பட்டுள்ளது. இருப்பினும், வேட்டையாடுதல், சட்டவிரோத வேட்டையாடுதல் மற்றும் தோல் வர்த்தகம் போன்ற அச்சுறுத்தல்கள் இனி இந்தியச் செந்நாய் குறிப்பிடத்தக்க அச்சுறுத்தல்களை ஏற்படுத்தாது. கம்போடியா போன்ற நாடுகளில் இந்தச் சிற்றினம் பாதுகாக்கப்படுகிறது. சில பகுதிகளில் உள்ள செந்நாய் பெரும்பாலும் இரையின் பற்றாக்குறை மற்றும் வாழ்விட இழப்பு ஆகியவற்றால் அச்சுறுத்தப்படுகின்றன.  
ஓநாய்கள் மற்றும் பொன்னிறக் குள்ளநரி போன்ற பிற நாய்க் குடும்ப விலங்குகளுடன் வாழ்விடங்களைப் பகிர்ந்து கொள்ளும் பகுதிகளில் இந்தச் செந்நாய்கள் நோய்களால் பாதிக்கப்படக்கூடியவை. உசுரி செந்நாய்கள் புலி, சிறுத்தை, ஓநாய், வரிக் கழுதைப்புலி மற்றும் கரடி போன்ற பிற வேட்டை விலங்குகளாலும், ஆசியச் சிங்கம் மற்றும் வேங்கைப்புலிகளாலும் அச்சுறுத்தப்படுகின்றன.
# எடுவின் ஆல்பிரெடு ஓல்ம்சு

**எடுவின் ஆல்பிரெடு ஓல்ம்சு** *(Edwin Alfred Holmes)* (1839–1919) ஓர் ஆங்கிலேயப் பயில்நிலை வானியலாளர் ஆவார். இவர் 17பி/ஓல்ம்சு வால்வெள்ளியைக் கண்டுபிடித்தமைக்காகப் பெயர்பெற்றவர்.
# எடுவின் ஆல்பிரெடு ஓல்ம்சு

## பயில்நிலை வானியலாளர்

இவர் 1839 இல் யார்க்சயரில் உள்ள செப்பீல்டில் பிறந்தார். பிறகு இலண்டனுக்கு இவர் இடம்பெயர்ந்தர். இங்கு கண்ணாடிக் குவளை விற்பனையாளராகப் பணிபுரிந்தார்.  
ஓல்ம்சு பிரித்தானிய வானியல் கழகத்துக்கும் *ஆங்கிலேய இயக்கவியலும் அறிவியல் உலகமும்* எனும் இதழுக்கும் தொடர்ந்து கட்டுரைகளை அளித்துவந்தார். *ஆங்கிலேய இயக்கவியல்* இதழுக்கு பயில்நிலை வானியலாளர்களின் கருத்துரைகளைத் திறனாய்வு செய்து இவர் எழுதிய கடிதங்கள் மிகவும் பாரட்டப்பட்டன. சில வேளைகளில் இவை கருத்து முரண்பாடுகளுக்கும் உள்ளாகின. குறிப்பாக இவர் ஒரே விலையுள்ள ஒளிவிலகல் வகைத் தொலைநோக்கிகளை விட ஒளித்தெறிப்புவகத் தொலைநோக்கிகளையே பயன்படுத்தவேண்டும் என வாதிட்டார்.
இந்த வால்வெள்ளி மூன்று வாரங்களுக்கு வெற்றுக் கண்ணுக்கே புலப்பட்டுப் பின் மறைந்தது. இது 75 நாட்களுக்குப் பின்னர் மீண்டும் வெற்றுக் கண்ணுக்குப் புலப்படும் வகையில் பொலிவடைந்தது.  
ஒல்ம்சு, 1893 ஆம் ஆண்டில் பசிபிக் வானியல் கழகத்தின் தோனோகோ வால்வெள்ளிப் பதக்கத்தைப் பெற்றார்.
இவர் வேல்சு வானியல் கழகத்தில் தகைசால் உறுப்பினருக்கு இணையான இணை உறுப்பினராகப் பணியமர்த்தப்பட்டார்.
# யூரோப்பியம்(III) அயோடைடு

**யூரோப்பியம்(III) அயோடைடு** (*Europium(III) iodide*) என்ற கனிம வேதியியல் சேர்மம் EuI<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. யூரோப்பியமும் அயோடினும் சேர்ந்து இச்சேர்மம் உருவாகிறது.
:  
யூரோப்பியம்(III) ஆக்சைடு அல்லது யூரோப்பியம்(III) கார்பனேட்டை ஐதரயோடிக் அமிலத்தில் கரைத்து யூரோப்பியம்(III) அயோடைடின் நீரேற்று வடிவத்தைப் பெறலாம்.:  
:  
யூரோபியத் தூள் டெட்ரா ஐதரோ பியூரானில் உள்ள அயோடினுடன் வினைபுரிந்து யூரோபியம்(III) அயோடைடின் டெட்ரா ஐதரோ பியூரான் கூட்டுவிளைபொருளைக் கொடுக்கிறது:  
:  
இக்கூட்டு விளைபொருளை இன்னும் எளிமையாக என எழுதலாம்.
# யூரோப்பியம்(III) அயோடைடு

## கட்டமைப்பு

பிசுமத்(III) அயோடைடின் கட்டமைப்பில் உள்ளது போல ஒவ்வொரு Eu3<sup>+</sup> அயனியும் 6 அயோடைடு அயனிகளுடன் எண்முக ஒருங்கிணைப்பு கொண்டிருக்கும் கட்டமைப்பை யூரோப்பியம்(III) அயோடைடு ஏற்றுக்கொள்கிறது  
ஐதரசன் வாயுவுடன் சேர்த்து 350 பாகை செல்சியசு வெப்பநிலைக்கு சூடாக்கினால் EuI<sub>2</sub> கிடைக்கிறது:
:  
200 பாகை செல்சியசு வெப்பநிலையில் விகிதாச்சாரமற்ற வெப்பச்சிதைவுக்கு உட்படுகிறது.
# எரிக் பர்கெசு

**எரிக் பர்கெசு** *(Eric Burgess)* (1920 &ndash; மார்ச்சு 2005) ஓர் ஆங்கிலேய தற்சார்பு அறிவுரைஞரும் விரிவுரையாளரும் இதழியலாளரும் ஆவார். இவர் 1957 ஆம் ஆண்டு ஓர்வுகளில் இருந்து விண்வெளி செயல் இலக்கு பயோனீர் திட்டம் குறித்து தொடர்ந்து எழுதி வருபவர். இவர், பல கோளாய்வுத் திட்டக் கலங்கள் ஏவிய காலங்களில், *கிறித்தியன் அறிவியல் மானிட்டர்* இதழின் அறிவியல் செய்தி தொடர்பாளராக இருந்துள்ளார். இவர் அந்த நிகழ்ச்சிகளின் முதுநிலை அறிவியல் அறிவிப்பாளராக விளங்கியுள்ளார்.  
இவர் பயோனீர் ஆய்கலங்கள் புறவெளி அறிதிறனாளருக்கான செய்திகளைக் கொண்டுசெல்ல வேண்டும் எனும் எண்ணக்கருவை முதலில் வெளியிட்டவர் ஆவார். இவர் இந்த எண்ணக்கருவுடன் சென்று கார் சாகனை அணுகியுள்லார். எனவே இது பயோனீர் பட்டயத்தில் சேர்க்கப்பட்டது. இவர் அரசு வானியல் கழக ஆய்வுறுப்பினரும் பிரித்தானியக் கோளிடை கழக அய்வுறுப்பினரும் அமெரிக்க வான்பறப்பியல், விண்வெளிப் பரப்பியல் நிறுவனத்தின் இனை ஆய்வுறுப்பினரும் ஆவார்.  
பர்கெசும் ஆர்த்தர் சி. கிளர்க்கும் பிரித்தானிய வான்பறப்பியல், விண்வெளிப் பரப்பியல் கழக நிறுவன உறுப்பினர்கள் மட்டுமன்றி வாழ்நாள் நண்பர்களும் ஆவர். இன்று பொதுப்பயனில் உள்ள கோளகத் தொடர்பாடலை உருவாக்க மூன்று புவியிணக்கச் செயற்கைக் கோள்களை நிறுவும் எண்ணக்கருவைத் தான் முதலில் புனைந்ததாகக் கோருகிறார் (காண்க: விண்வெளித் தேட்டம், ஆர்த்தர் சி. கிளார்க், கார்ப்பர் புரோசு., (1951) எனும் நூலுறையின் முகப்பு மடிப்பு மூடுகவிப்பு.) ஆனால், முன்னரே பர்கெசு இந்த எண்ணக்கருவை ஆர்த்தர் கிளார்க்கிடம் 1940 களில் பகிர்ந்ததாகக் கூறுகிறார். Shortly before his death Burgess had a large collection of film and printed media on the subject of rocketry and space exploration that may have been donated by his heirs to a local library. Perhaps his greatest contribution other than the claim of having the idea for geosynchronous satellite communication networks (disputed with characterisச்tic droll humor by Clarke) was his chronicling of the initial exploration of the solar system (காண்க: நூல்தொகை). He was also the science adviser for the James Bond film Moonraker which received an Academy Award nomination for its visuals which Burgess helped edit for accuracy.
# எரிக் பர்கெசு

## நூல்தொகை

-
-
-
-
-
-
-
-
# ஜான் கான்வே

**ஜான் ஈ, கான்வே** *(John E. Conway)* (பிறப்பு: 1963) ஒரு பிரித்தானிய வானியலாளர் ஆவார். இவர் சுவீடனில் உள்ள ஓன்சாலா விண்வெளி நோக்கீட்டகத்தின் இயக்குநரும் அவார்.  
இவர் சுவீடன் சால்மெர்சு தொழில்நுட்ப்ப் பல்கலைக்கழகத்தில் 2010 அம் ஆண்டில் நோக்கீட்டுக் கதிர்வனியல் பேராசிரியராக பணியமர்த்தப்பட்டார்.  
இவரது ஆய்வு கதிர்வீச்சுப் பால்வெளிகளிலும் கதிவீச்சுத் தொலைநோக்கிகளிலும் பயன்கொள்ளும் VLBI சார்ந்த தொழில்நுட்பத்தில் அக்கறை கொண்டுள்ளது. அலையுணர்விகளுக்கான இவரது சுருளி வடிவமைப்பு அல்மா("ALMA") எனப்படும் அதகாமா பெருமில்லிமீட்டர் அணியில் பயன்படுத்தப்பட்டது.  
வானியலாளர்கள் பற்றிய 1991 ஆம் ஆண்டு தொலைநோக்கித் தொடரில் முகம்காட்டிய வானியலாளர்களில் கான்வே ஒருவராவார்.
# ஜான் மில்சு

**ஜான் மில்சு** *(John Mills)* (1806 – 1889) ஒரு தொழில்முனைவாளரும் பயில்நிலை வனியலாளரும் ஆவார். இவர் தண்டீ நகரத்தில் நார்ப்ப்பட்டும் சணல்நாரும் செய்யும் தொழிலில் ஈடுபட்டார். இவர் இளைஞராக இருந்தபோதே கிர்க் மூலப் பிரிவின் உறுப்பினராக இருந்தமையால், வானியலிலும் கிறித்துவ மெய்யியலிலும் பல நூல்களை இயற்றிய மெய்யியலாளரான மாண்புறு தாமசு டிக்கின் தாக்கத்துக்குப் பேரளவில் ஆட்பட்டுள்ளார். மாண்புறு டிக் அறிவியலையும் சமயத்தையும் ஒன்றிசைவாக முயன்றார். கடவுளின் பெருந்தகைமையை வானியல் ஆய்வால் நன்றாக அறிய்லாம் என நம்பினார். சிறிது காலத்துக்குப் பிறகு, இதற்காக மெத்தோவனில் முனைப்பாக அமைச்சராகச் செயல்பட்டார். இவர் ஒவ்வொரு நகரமும் பொதுப் பூங்காக்களும் பொது நூலகங்களும் பொது வான்காணகங்களும் பெற்றிருத்தல் வேண்டுமென வற்புறுத்தினார்.  
தாமசு டிக்கால் ஊக்கம் பெற்ற ஜான் மில்சு, சொந்தமான தனியர் வான்காணகத்தைத் தண்டீ லா மலைச்சாரலில், இன்று அடிலெய்டே எனுமிட்த்தில், நிறுவினார். ஒரு பழைய அச்சுப்படம் கும்மட்டம் இல்லாத கட்டிட எச்சத்தைக் இன்னமும் காட்டுகிறது. ஜான் மில்சின் தொலைநோக்கிக்ளில் ஒன்று எடின்பர்கு அரசு அரசு வான்காணத்தோடு இணைந்த கண்காட்சி அரங்கில் இன்னமும் வைக்கப்பட்டுள்ளது.
# யோசெப் கிளெதில்

**யோசெப் கிளெதில்** (*Joseph Gledhill*, **ஜோசப் கிளெட்ஹில்**; 17 நவம்பர் 1837 – 20 மார்ச்சு 1906) ஒரு பிரித்தானிய வானியலாளர் ஆவார். இவர் இங்கிலாந்தின், மேற்கு யார்க்சயரில் உள்ல காலிபாக்சில் அமைந்த பெர்மெர்சைடு வான்காணகத்தில் உதவியாளராகப் பணிபுரிந்தார்.  
இவர் 1879 இல் *இரட்டை விண்மீன்களின் கையேடு* எனும் நூலை எடுவார்டு கிராசுலே, அருள்திரு ஜேம்சு வில்சன் ஆகியோருடன் இணைந்து எழுதினார் (ஜேம்சு வில்சன் பிறகு வோர்செசுட்டரின் நெறித்தந்தை ஆனார்). இவர் 1865 நவம்பர் 15 இல் அரசு வானிலையியல் கழக ஆய்வுறுப்பினராக தேர்ந்தெடுக்கப்பட்டார். இவர் 1874 மே 8 இல் அரசு வானியல் கழக ஆய்வுறுப்பினர் ஆனார்.  
செவ்வாயின் மொத்தல் பள்ளமொன்று இவரது நினைவாகப் பெயரிடப்பட்டுள்ளது.
# மாக்சு பெட்டினி

**மாக்சு பெட்டினி** *(Max Pettini)* (பிறப்பு: 15 ஜூன் 1949) கேம்பிரிட்ஜ் பல்கலைக்கழகத்து வானியல் நிறுவனத்தின் நோக்கீட்டு வானியல் பேராசிரியர் ஆவார்.  
இவர் உரோம் நகரில் பிறந்தாலும், தன் இயற்பியல் இளம் அறிவியலையும் வானியற்பியல் முனைவர் பட்ட்த்தையும் இலண்டன் பலகலைக்கழக்க் கல்லூரியில் பயின்றார். இவர் நான்காண்டுகள் 1987 முதல் 1991 வரை நியூ சவுத் வேல்சு, எப்பிங் நகர ஆங்கிலேய ஆப்பிரிக்க வான்காணகத்தில் பணிபுரிந்ததைத் தவிர, வாழ்நாள் முழுவதும் ஐக்கிய இராச்சியத்திலேயே பணி மேற்கொண்டுள்ளார். இவர் பிரித்தானியக் குடியுரிமையைப் பெற்றுள்ளார்.
# மைக் குரூயிசு

**மைக் குரூயிசு** *(Mike Cruise)* (அதிரியான் மைக்கேல் குரூயிசு) ஒரு பிரித்தானிய வானியலாளரும் வானியற்பியலாளரும் பர்மிங்காம் பலகலைக்கழக வானியல், விண்வெளி ஆராய்ச்சித் துறையின் தகைமைப் பேராசிரியரும் ஆவார். இவர் 2018 இலிருந்து 2020 வரை அரசு வானியல் கழகத் தலைவராக இருந்தார். இதற்கு முன்பு இவர் அக்கழகத்தின் செயலாளராகவும் துணைத்தலைவராகவும் பொருளாளராக்வும் இருந்துள்ளார்.  
விண்வெளி அறிவியலுக்கான சேவைகளுக்காக 2024 ஆம் ஆண்டு கலை மற்றும் அறிவியலுக்கான வெகுமதி பங்களிப்புகள், தொண்டு மற்றும் பொதுநல அமைப்புகளுடன் பணிபுரிதல் மற்றும் குடிமைப் பணிக்கு வெளியே பொது சேவை புரிந்தமைக்கான இங்கிலாந்து அரசாங்கத்தால் கௌரவிக்கப்பட்டார்.
# அல்மலிக், சிஞ்சியாங்

**அல்மலிக்** என்பது சீனாவின் சிஞ்சியாங்கில் குவோச்சங் மாவட்டத்தில் இலி வடிநிலத்தில் உள்ள ஒரு நடுக்கால நகரமாகும். இது கசக்கஸ்தான் எல்லையில் அமைந்துள்ளது.  
அல்மலிக் என்பது துருக்கிய ககானரசுகளின் கர்லுக் நகரங்களில் ஒன்றாக இருந்தது. மங்கோலியச் சகாப்தத்தின் பாரசீக வரலாற்றாளர்கள் மற்றும் சீனப் பயணிகளின் பதிவுகளில் இருந்து இந்த நகரத்தைப் பற்றி நாம் அறிந்து கொள்கிறோம். குறிப்பாகத் தாவோயியத் துறவியான சியு சுஜியின் குறிப்புகளிலிருந்து நாம் அறிந்து கொள்கிறோம்.  
செங்கிஸ் கானின் முதன்மை ஆலோசகரான எலு சுகையின் பயணக் குறிப்புகளின்படி அல்மலிக் நகரமானது தியான் சான் மலைகள் மற்றும் இலி ஆற்றுக்கு இடையே அமைந்திருந்தது. அல்மலிக்கைச் சுற்றி ஒரு வகை ஆப்பிள் மரங்கள் ஏராளமாக இருந்தன. அங்கு வாழ்ந்த மக்கள் இந்த மரங்களை "அல்மலிக்" என்றழைத்தனர். இவ்வாறாக இந்நகரம் இப்பெயரைப் பெற்றது.  
=
# அவர்கா

**அவர்கா** என்பது செங்கிஸ் கான் சுர்கின் இனத்தவரிடம் இருந்து நிலப் பகுதியைக் கைப்பற்றிய பிறகு, மங்கோலியப் பேரரசின் முதல் நாடோடித் தலைநகரம் அமைக்கப்பட்ட புல்வெளி ஆகும். மங்கோலியாவின் தற்போதைய கென்டீ மாகாணத்தில் கெர்லென் மற்றும் திசங்கர் ஆறுகள் இணையும் இடத்தில் அவர்கா அமைந்துள்ளது.
# அவர்கா

## வரலாறு

இந்த இடமானது உண்மையில் அவுரக் என்று அழைக்கப்பட்டது. அவுரக் என்ற மங்கோலியச் சொல்லின் பொருள் *ஆதாரம்* என்பதாகும். செங்கிஸ் கானின் குடும்பம் வாழ்ந்த இடத்துக்கு அருகில் அவர்கா அமைந்திருந்தது. வாய் மொழிப் பாரம்பரியங்களின் படி, மங்கோலியர்கள் குவாரசமிய மீது படையெடுத்த போது போர்ட்டேயும் மற்ற குடும்ப உறுப்பினர்களும் அவர்காவில் தொடர்ந்து வாழ்ந்து வந்தனர். பேரரசு முழுவதிலுமிருந்து வந்த பண்டங்களைச் சேகரிப்பதற்கும் பிரித்தளிப்பதற்குமான ஒரு மையமாக அவர்கா திகழ்ந்தது. எனினும் சீக்கிரமே இந்நகரம் மிகச் சிறியது என்று உணரப்பட்டது. பிறகு மங்கோலிய அவையானது கரகோரத்தின் அடித்தளத்தை நிறுவியது.  
குப்லாய் கான் மற்றும் அவருக்குப் பின் வந்தவர்களின் ஆட்சியின் போது செங்கிஸ் கான் வழிபாட்டு முறையின் சன்னிதியாக இந்த இடம் உருவானது.  
கரிமக் கதிர்வீச்சை அடிப்படையாகக் கொண்ட 2020ஆம் ஆண்டு ஆய்வின்படி அவர்காவானது செங்கிஸ் கானின் குளிர்கால முகாமின் அடித்தளம் என முடிவுக்கு வரப்பட்டது.
# அசோவ்

**அசோவ்** என்பது உருசியாவின் ரசுத்தோவ் மாகாணத்தில் அமைந்துள்ள ஒரு பட்டணம் ஆகும். இது தொன் ஆற்றின் கரையில் அசோவ் கடலில் இருந்து வெறும் 16 கிலோமீட்டர் தூரத்தில் அமைந்துள்ளது. அசோவ் கடலுக்குப் பெயரை இந்தப் பட்டணம் தான் வழங்கியது. 2018ஆம் ஆண்டு மதிப்பீட்டின்படி இதன் மக்கள்தொகை 80,721 ஆகும்.  
சிலை, அசோவ், 1996.]]
# போல்கர்

**போல்கர்** என்பது 8ஆம் நூற்றாண்டு முதல் 15ஆம் நூற்றாண்டு வரை வோல்கா பல்கேரியாவின் தலைநகரமாக விட்டுவிட்டு நீடித்த நகரம் ஆகும். இதே காலகட்டத்தில் வோல்கா பல்கேரியாவின் மற்ற தலைநகரங்களாகப் பில்யர் மற்றும் நூர் சுவர் ஆகியவையும் விளங்கின. இது வோல்கா ஆற்றின் கரையில் அமைந்துள்ளது. வோல்கா ஆறு கமா ஆற்றுடன் இணையும் இடத்தில் இருந்து ஆற்றின் போக்கில் வரும் வழியில் 30 கிலோ மீட்டர் தொலைவில் இது அமைந்துள்ளது. இந்த நகருக்கு மேற்கில் தற்போதைய சிறிய பட்டணமான போல்கர் 1991ஆம் ஆண்டிலிருந்து அமைந்துள்ளது. பண்டைய போல்கர் மலைக் கோட்டையானது ஐக்கிய நாடுகள் கல்வி, அறிவியல், பண்பாட்டு நிறுவனத்தால் பாரம்பரியக் களமாக 2014ஆம் ஆண்டு அறிவிக்கப்பட்டது.
# கான்பலிக்

**கான்பலிக்** என்பது குப்லாய் கானால் நிறுவப்பட்ட யுவான் அரசமரபின் குளிர்காலத் தலைநகரமாகும். இது தற்போதைய பெய்ஜிங்கின் மையத்தில் அமைந்திருந்தது.
# கான்பலிக்

## பெயர்

**கான்பலிக்** என்ற பெயருக்குக் கானின் நகரம் என்று பொருள். சொங்குடுவின் வீழ்ச்சிக்கு முன்னரே துருக்கியர்கள் மற்றும் மங்கோலியர்களால் கான்பலிக் என்ற பெயரானது சீனாவின் சின் பேரரசர்களின் நகரத்தைக் குறிக்கப் பயன்படுத்தப்பட்டது.
# மஜர்

**மஜர்** என்பது 13-14ஆம் நூற்றாண்டுகளில் அமைந்திருந்த, தங்க நாடோடிக் கூட்டத்தின் ஒரு நடுக்கால நகரம் ஆகும். காக்கேசியா மற்றும் கருங்கடல் பகுதிகளுக்கு இடையிலான வணிகத்தில் இந்நகரமானது ஒரு காலத்தில் ஒரு முக்கியமான பங்கை ஆற்றியது. 1310-1311இல் இந்நகரம் தனது சொந்த நாணயங்களை அச்சிட்டது. 1395ஆம் ஆண்டு தைமூரின் துருப்புகளால் இது சூறையாடப்பட்டது.  
1332ஆம் ஆண்டு வாக்கில் இப்னு பதூதா இந்தப் பட்டணத்திற்கு வருகை புரிந்தார்: "நான் அல்-மச்சர் நகரத்திற்காகப் பயணத்தை மேற்கொண்டேன். அது ஒரு பெரிய பட்டணம். துருக்கியர்களின் சிறந்த நகரங்களில் ஒன்றாக அது திகழ்ந்தது. ஒரு பெரிய ஆற்றின் கரையில் அமைந்திருந்தது. அப்பட்டணத்தில் தோட்டங்களும் பழங்களும் ஏராளமாக இருந்தன."
# கர்சி

**கர்சி** என்பது தெற்கு உசுபெக்கிசுத்தானில் உள்ள ஒரு நகரம் ஆகும். இது கசுக்கடரியோ பிராந்தியத்தின் தலைநகரம் ஆகும். 2021ஆம் ஆண்டு கணக்கெடுப்பின்படி இதன் மொத்த மக்கள் தொகை 2,78,300 ஆகும். இது தாஷ்கந்தில் இருந்து தெற்கு-தென்மேற்கு திசையில் 520 கிலோமீட்டர் தொலைவில் அமைந்துள்ளது. ஆப்கானித்தானுடனான உசுபெக்கிசுத்தானின் எல்லையில் இருந்து வடக்கே சுமார் 335 கிலோமீட்டர் தொலைவில் அமைந்துள்ளது. இது கடல் மட்டத்தில் இருந்து 374 மீட்டர் உயரத்தில் அமைந்துள்ளது. இயற்கை எரிவளி உற்பத்தியில் இந்த நகரம் முக்கியமான இடத்தை பெற்றுள்ளது. இங்கு தயாரிக்கப்படும் கம்பளங்களும் பிரபலமானவையாக உள்ளன.
# சராய் (நகரம்)

**சராய்** என்பது தங்க நாடோடிக் கூட்டத்தின் தலை நகரமாகும். தொல்பொருளாய்வில் கண்டுபிடிக்கப்பட்ட இடம் மற்றும் வரலாற்று நூல்களில் குறிப்பிடப்பட்டுள்ள இடம் ஆகிய இரண்டுக்குமான ஒற்றுமை குறித்து அறிஞர்களிடையே கருத்து வேறுபாடு உள்ளது.
மரியாதை செலுத்த ரியாசான் இளவரசனான ரோமன் ஓல்கோவிச் வருகிறார். ஒரு உருசிய நூல் ஓவியம்.]]
# சராய் (நகரம்)

## பழைய சராய்

பழைய சராயானது படு கானால் நிறுவப்பட்டது. பல உருஸ் இளவரசர்கள் சராய்க்குக் கானிடம் தங்களது கூட்டணியைத் தெரிவிப்பதற்காகவும் அவருடைய ஜர்லிக்கைப் பெறுவதற்காகவும் வந்தனர். சில நேரங்களில் கான்களின் சமாதிகள் அமைக்கப்படும் இடமாகவும் இது திகழ்ந்தது. 1266ஆம் ஆண்டு பெர்கே இறந்தபோது அவர் படுவின் சராயில் புதைக்கப்பட்டார் என ரசீத்தல்தீன் குறிப்பிட்டுள்ளார்.
# மைக் இர்வின்

**மைக்கேல் ஜே. இர்வின்** *(Michael J. Irwin)* ஒரு பிரித்தானிய வானியலாளர் ஆவார். இவர் கேம்பிரிட்ஜ் வானியல் அளக்கை அணியின் இயக்குநர் ஆவார். இவர் சீட்டசு குறளைப் பால்வெளியையும் சகாரிட்டசு குறளை நீள்வட்டப் பால்வெளியையும் கண்டுபிடித்தவர்களில் ஒருவரும் ஆவார்.
# மைக் இர்வின்

## தகைமைகளும் விருதுகளும்

இவருக்கு 2012 இல் அரசு வானியல் கழகம் எர்ழ்செல் பதக்கத்தை வழங்கியது. இப்பதக்கம் நோக்கீட்டு வானியற்பியலில் தன்னிகரற்ற ஆய்வுகளை மேற்கொண்டவர்களுக்கு வழங்கப்படுகிறது.  
}}
# பவுல் மோனி

**பவுல் மோனி** *(Paul L Money)* ஒரு பிரித்தானிய வானியலாளரும் அரசு வனியல் கழக ஆய்வுறுப்பினரும், பிரித்தானிய கோளிடைப் பறத்தல் கழக ஆய்வுறுப்பினரும் அவர். இவர் இங்கிலாந்து இலின்கோல்ன்சயரில் உள்ள கார்கேசிலில் வாழ்கிறார். இவர் தன் விரிவன வானியல் உரைகளுக்குப் பெயர்போனவர். இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார். இவர் இலின்கோல்ன்சயர் பிபிசி வானொலியிலும்இலின்கோல்ன் ந்கர வானொலியிலும் அடிக்கடி உரையாற்றி வருகிறார்.  
வானியல் கழகங்களின் கூட்டமைப்பு இவரது வானியல் பங்களிப்புக்காக 2002/2003 இல்'எரிக் சூக்கர்' விருதை வழங்கியது.  
பிரித்தானிய ஏவூர்தி வாய்மொழி வரலாற்றுத் திட்டம் இவரது வானியல், விண்வெளியியல் பரப்புரைக்காக 2012 அக்தோபரில் 2012 ஆம் ஆண்டிற்கான சர் ஆர்த்தர் கிளார்க்கே வாழ்நாள் அடைவு விருதை வழங்கியது.  
இவர் 2004 முதல் 2013 வரையில் ஒமேகா விடுமுறை வடக்கொளி பரத்தலி மூவரில் ஒரு வானியலாளராக கலந்து கொண்டார். மேலும் இவர் 2006 இல் துருக்கி சூரிய ஒளிமறைப்புப் பயணத்திலும் 2009 இல் சீன ஒளிமறைப்புப் பயணத்திலும் சூரிய ஒளிமறைப்பு வானியலாளராகப் பங்கேற்றார்.  
இவர் 2008 இல் சூரிய ஒளிமறைப்பு வானியலாளராகவும் பிரான்சு ஜோசப்பு இலாண்டுத் தீவில் 2008 ஆகத்து 2 நாள் ஒளிமறைப்பைக் காணச் சென்ற போசைடான் ஆர்க்டிக் பயணத் தேட்டக் குழுவில் யாமல் எனும் உருசிய அணுக்கருத் திறன் பனிக்கட்டி ஊடுறுவும் கலத்தில் பங்கேற்றார்.  
இவர் 2000 இலிருந்து இரவுக் காட்சிகள் எனும் இஅரவு வான வழிகாட்டிகளை ஒவ்வோராண்டும் வெளியிட்டு வருகிறார். மேலும், அண்மைக் காலமாக பேய்த் தொடய் புதினங்களையும் அறிபுனை புதினங்களையும் எழுதிவருகிறார்.
# பவுல் மோனி

## வெளியீடுகள்

- இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார்.
- இவர் பயில்நிலை வானியலாளருக்காக "இரவுக் காட்சிகள்" எனும் 40 பக்க வான்வழிகட்டியை ஆண்டுதோறும் வெளியிடுகிறார்.
- இவர் 'இரவுக் காட்சிகள்: எளிய வான் ஒளிப்படவியலுக்கான வழிகாட்டி' 'இரவுக் காட்சிகள் துணைவன்' ஆகிய நூல்களை எழுதியுள்ளார்.
- இவர் இப்போது புதின எழுத்தாளராகி, 'ஜேம்சு கான்சோன் பேய் மருமங்கள்' எனும் தொடரில் 3 நூல்களையும் 'நிலவுகையின் மென்மைநிலை' எனும் ஓர் அறிபுனை புதினத்தையும் எழுதி வெளியிட்டுள்ளார். மேலும் பல புதினங்கள் எழுத்தில் உள்ளன.
# பீட்டர் ஆலன் சுவீட்

**பீட்டர் ஆலன் சுவீட்** *(Peter Alan Sweet)* (1921–2005) ஓர் ஆங்கிலேய வானியலாளர் ஆவார். இவர் 1959 முதல் தன் ஓய்வு ஆண்டான 1982 வரைகிளாசுக்கோ பல்கலைக்கழக இரேஜியசு பேராசியராக இருந்துள்ளார். இவர்1973 இல் இருந்து 1975 வரையில் அறிவியற் புலத்தலைவராக இருந்துள்ளார்.  
இவரது முனைவான செய்ல்பாட்டின் கீழ், வானியல் துறை மூன்று பனியாளரில் இருந்து 17 நிலைத்த பணியாளர் வரை விரிவடைந்துள்ளது. இவர் கிளாசுக்கோவில் ஏக்கர் சாலையில் இருந்த புதிய வான்காணக் கட்டிடத்தை இதற்காக எடுத்துக் கொண்டுள்ளார். இக்கட்டிடம் 1967 இல் திறந்து வைக்கப்பட்டது. துறை அலுவலகங்கள் தலைமை வளாகத்தில் அமைந்த அப்போது தான் புதியதாக நிறுவிய பல்கலைத் தோட்டத்தின் கணிதவியல் கட்டிடத்தின் மேல்மாடிக்கு நகர்ந்தன.  
இவர் கிங்சுபரி கவுண்டி இலக்கணப் பள்ளீயில் படித்தார். இவர் கேம்பிரிட்ஜ் சிட்னி சுசெக்சு கல்லரியின் கணிதவியல் உயரிய திறந்தநிலை நல்கையான 1942 ஆம் ஆண்டைய விராங்கிலர் ஆவார். இவர் 1942 இலிருந்து இரண்டாம் உலகப்போர் முடியும் வரையில் வான்கல ஆக்க அமைச்சகத்தில் இளநிலை அறிவியல் அலுவலராகப் பணிபுரிந்துள்ளார். இவர் 1947 இல் கிளாசுக்கோ பல்கலைக்கழகத்தில் வானியல் விரிவுரையாளர் ஆனார். இவர் பின்னர், 1952 இல் உதவி இயக்குநராக இலண்டன் பல்கலைக்கழக வான்காணத்துக்கு நகர்ந்தார். இவர் தான் கிளாசுக்கோவில் உள்ள இரேஜியசு கட்டிலில் 1959 இல் அமரும்வரை அப்பதவில் தொடர்ந்திருந்தார்.
# பூமிஜ் மக்கள்

**பூமிஜ் மக்கள்** (**Bhumij**) கிழக்கு இந்தியா பிரதேசத்தில் வாழும் பழங்குடி முண்டா மக்களின் ஒரு உட்பிரிவினர் ஆவார். இப்பழங்குடியினர் பூமிஜ் மொழியை பேசுகின்றனர். பூமிஜ் மக்கள் இந்தியாவின் ஜார்கண்ட், மேற்கு வங்காளம், ஒடிசா, பிகார் மற்றும் அசாம் மாநிலங்களிலும் மற்றும் வங்கதேசத்தில் சிறிதளவு வாழ்கின்றனர்.  
பூமிஜ் மக்கள் ஆசுத்ரோ-ஆசிய மொழிக் குடும்பத்தின் முண்டா மொழியின் உட்பிரிவான பூமிஜ் மொழியை பேசுகின்றனர். பூமிஜ் மொழி எழுத்து முறை கொண்டுள்ளது. இப்பழங்குடி மக்கள் தற்போது சர்னா சமயம் மற்றும் இந்து சமயங்களை பின்பற்றுகின்றனர்.  
911,349 பூமிஜ் மக்களில் மேற்கு வங்காளத்தில் 376,296, ஒடிசாவில் 283,909, அசாம் 248,144, ஜார்கண்ட் 209,448 மற்றும் வங்காள தேசத்தில் 3,000 பேர் வாழ்கின்றனர்.
# பிரான்சிசு இரிச்சர்டு சுட்டீவன்சன்

**பிரான்சிசு இரிச்சர்டு சுட்டீவன்சன்** *(F. Richard Stephenson)* அல்லது **Francis Richard Stephenson** (பிறப்பு: ஏப்பிரல்1941) ஒரு த்ர்காம் பல்கலைக்கழக இயற்பியல் துறை, கிழக்காசிய ஆய்வுத் துறை ஆகிய புலங்களின் தகைமைப் பேராசிரியரும் ஆவார். இவர் வானியல் வரலாற்றுக் கூறுபாடுகளைப் பற்றி அய்வு செய்கிறார். குறிப்பாக புவிச் சுழற்சி பற்றிய வரலாற்றை மீள்கட்டமைக்க பண்டிய் வானியல் ஆவணங்களை அய்வு செய்கிறார். 10979 பிறைசுட்டீவன்சன் எனும் சிறுகோள் இவரது நினைவாகப் பெயரிடப்பட்டுள்ளது.
# பிரான்சிசு இரிச்சர்டு சுட்டீவன்சன்

## வாழ்க்கை

- & F. Richard Stephenson, *The Historical supernovae*, Pergamon Press, Oxford, 1977, 233 pages,
- F. Richard Stephenson & David H. Clark, *Applications of Early Astronomical Records*, Oxford University Press, 1979, 124 pages,
- Hermann Hunger, Christopher B. F. Walker, Richard Stephenson & Kevin K. C. Yau, *Halley's Comet in History*, British Museum Press, 1985, 64 pages,
- F. Richard Stephenson, *Supplement to the Tuckerman Tables*, American Philosophical Society, 1986, 564 pages,
- F. Richard Stephenson & M. A. Houlden, *Atlas of historical eclipse maps. East Asia 1500 BC-AD 1900*, Cambridge University Press, 1986,
- F. Richard Stephenson, "The identification of early returns of comet Halley from ancient astronomical records", p.&nbsp;203 - 214 in *Comet Halley. Investigations, results, interpretations, Vol. 2*, Prentice Hall, 1990
- F. Richard Stephenson, *Astronomical Observations from the Ancient Orient*, Prentice Hall, 1990, 350 pages,
- F. Richard Stephenson, *Historical Eclipses and Earth's Rotation*, Cambridge University Press, 1997, 573 pages,
- F. Richard Stephenson & David A. Green, *Historical supernovae and their remnants*, Oxford, Oxford University Press, 2002, 252 p.,
# இராபர்ட் பிளேர்

பேரா. **இராபர்ட் பிளேர்** *(Robert Blair)* (1748 &ndash; 22 திசம்பர் 1828) ஓர் இசுக்காட்லாந்து வானியலாளர் ஆவார்.
# இராபர்ட் பிளேர்

## வாழ்க்கை

இவர் கிழக்கு உலொத்தியனில் இருந்த கார்வால்டு நகரத்தில் பிறந்தார். இவரது தந்தையார் அருள்திரு ஆர்ச்சிபால்டு பிளேர் எனும் வட்டார மறைபரப்புனர் ஆவார்.  
இவர் 1773 இல் நாவாய் அறுவை மருத்துவரான மரு. பிரான்சிசு பால்போரிடம் பயிற்சியாளராகச் சேர்ந்தார். இவர் மேற்கிந்தியத் தீவுகளில், அரசு நாவாய்ப்படையில் பணிபுரிந்தார். பின்னர் இசுகாட்லாந்து திரும்பி வந்ததும் எடின்பர்கு பல்கலைக்கழகத்தில் மருத்துவம் படித்து 1785 இல் மருத்துவரானார்.  
இவர் 1785 இலிருந்து தன் இறப்பு வரை எடின்பர்கு பல்கலைக்கழகத்தில் முதல் அரசு வானியல் பேராசிரியராக இருந்தார். இவர் சமதளமற்ற வில்லையைக் கண்டுபிடித்து அதைப் புதிய சொல்லாகப் புனைந்தார். இது ஒளியியல் அமைப்புகளின் பிறழ்வுகளைக் கணிசமாக களைவதில் மேற்கொள்ளப்பட்ட புதுமைப்புனைவாகும். இவர் உட்கூடான வில்லைகளில் பல செய்முறைகளைச் செய்து பல்வேறு ஒளியியல் தீர்வுகளைக் கண்டார்.  
இவர் 1786 இல் எடிபர்கு அரசு கழக ஆய்வுறுப்பினராக தேர்ந்தெடுக்கப்பட்டார்.  
இவர் 1828 திசம்பர் 22 இல் பெர்விக்சயர், வெசுட்டுலாக்கில் இறந்தார்.
# கோல் மக்கள்

**கோல் மக்கள்** (**Kol people**) என்பவர்கள் கிழக்கு இந்தியாவின் சோட்டா நாக்பூர் மேட்டுநிலப் பகுதியிலிருந்து ஜார்கண்ட், மேற்கு வங்களம், பிகார், அசாம், உத்தரப் பிரதேசம் மற்றும் மத்தியப் பிரதேசங்களில் குடிய்பெயர்ந்த பழங்குடி மக்கள் ஆவார். காடுகளையும், காட்டுப் பொருட்களை சேகரித்து விற்று வாழும் இம்மக்கள் ஆசுத்ரோ-ஆசிய மொழிக் குடும்பத்தின் துணை மொழியான முண்டா மொழியில் கிளை மொழியான கோல் மொழியை பேசுகின்றனர். நிலவுடமை அற்ற கோல் மக்கள் சர்னா சமயம், இந்து சமயம் மற்றும் கிறித்தவ சமயங்களை பின்பற்றுகின்றனர்.  
இட ஒதுக்கீட்டின் நன்மை பெற இந்திய அரசு கோல் மக்களை பட்டியல் பழங்குடி வகுப்பில் சேர்த்துள்ளது.  
மத்தியப் பிரதேசத்தில் மட்டும் 10 இலட்சம் கோல் மக்கள் உள்ளனர். பிற மாநிலங்களில் வாழும் கோல் மக்களின் எண்ணிக்கை 5 இலட்சம் ஆகும்.
# வில்லியம் எல்லிசு

படைமேலர் **வில்லியம் எல்லிசு** *(William Ellis)* (20 February 1828 – 11 December 1916) was a British astronomer and meteorologist. இவர் அரசு கழக ஆய்வுறுப்பினர்;அரசு வானியல் கழக ஆய்வுறுப்பினர்; அரசு வானிலையியல் கழக ஆய்வுறுப்பினர். இவர்1828 பிப்ரவரி 20 இல் பிரித்தானியவில் உள்ள கிரீன்விச்சில் பிறந்தார். இவர்கிரீன்விச் அரசு வான்காணக உத்வியாளரக இருந்த என்றி எல்லிசு என்பாரின் மகனாவார். இவர் 1841 இல் மாந்தக் கணினியாக அரசு வான்காணகத்தில் பணிபுரியத் தொடங்கினார். பிறகு அங்கே நோக்கீட்டாளரானார்.  
இவர்1852 இல் தர்கம் பல்கலைக்கழக வான்காணகப் பொறுப்பையேற்றார். மறு ஆண்டே இவர்கிரீன்விச் அரசு வான்காணகத்துக்கு மீண்டார். இங்கு இவ்ர் முதலில் காலப்புலத்துக்கும் பின்னர் காந்த, வானிலையியல் புலத்துக்கும் தலைவரானார்.  
இவர் 1864 இல் அரசு வானியல் கழகத்துக்கும் 1875 இல் அரசு வானிலையியல் கழகத்துக்கும் 1893 இல் அரசு கழகத்துக்கும் ஆய்வுறுப்பினராகத் தேர்ந்தெடுக்கப்பட்டார். இவர் 1886 இலும் 1887 இலும் அரசு வானிலையியல் கழகத்தின் தலைவராக விளங்கினார். எல்லிசு அருமாந்தவியல் கல்விக் கழகத்தின் உறுப்பினரும் ஆவார்.  
இவர் இலண்டன், பிளாக்கீத்தில் 1916 திசம்பர் 11 ஆம் நாளில் மாரடைப்பால் இறந்தார்.
# வால்டேர் குடாக்கர்

**வால்டேர் குடாக்கர்** *(Walter Goodacre)* (1856 &ndash; 1 மே 1938) ஒரு பிரித்தானிய வணிகரும் பயில்நிலை வானியலாளரும் ஆவார். இவர் நிலாவரைவியலில் ஆழ்ந்த கவனத்தைச் செலுத்தினார்.  
இவர் பிரித்தானிய வானியல் கழகத்தின் நிலாப்பிரிவில் இரண்டாவது இய்க்குநராக 1897 இலிருந்து 1937 வரை இருந்தார். இவர் அக்கழகத்தின் தலைவராக 1922 இலிருந்து 1924 வரை விளங்கினர் 1910 இல் 77" விட்ட நிலாப்படத்தை வரைந்தார். இவர் 1931 இல் நிலாவின் தரைப்படங்கள் அவற்றின் கூறுபாடுகளுடன் அமைந்த பெரிய நூலொன்றை வெளியிட்டார்.
# சோமாலி வானம்பாடி

**சோமாலி வானம்பாடி** (*Somali lark*)(*மிராப்ரா சோமாலிகா*) என்பது சோமாலியாவில் மட்டுமே காணக்கூடிய அலாடிடே குடும்பத்தில் உள்ள வானம்பாடிச் சிற்றினமாகும். "சோமாலி வானம்பாடி" என்ற சொல் ஆர்ச்சரின் வானம்பாடி மற்றும் சார்ப்சு வானம்பாடி ஆகிய இரண்டிற்கும் மாற்றுப் பெயராகப் பயன்படுத்தப்படுகிறது. "சிவப்பு சோமாலி வானம்பாடி" என்பதும் இதன் மாற்றுப் பெயராகப் பயன்படுத்தப்படுகிறது. சிவப்பு சோமாலி வானம்பாடி, சோமாலி புதர் வானம்பாடி மற்றும் சோமாலி நீள-அலகு வானம்பாடி ஆகியவையும் அடங்கும்.
# சோமாலி வானம்பாடி

### துணையினங்கள்

இரண்டு துணையினங்கள் அங்கீகரிக்கப்பட்டுள்ளன. அவை:  
- *மி. சோ. சோமாலிக்கா* - <small>(விதர்பி, 1903)</small> : வடக்கு சோமாலியா
- *மி. சோ. ரோச்சி* - <small>கோல்சுடன், 1982</small> : மத்திய சோமாலியா
# சோமாலி வானம்பாடி

## பரவல்

*மி. சோமாலிக்காவின்* வரம்பு சற்றே பெரியது, உலக அளவில் இது 270,000 சதுர கி.மீ. பரப்பளவில் காணப்படுவதாக மதிப்பிடப்பட்டுள்ளது.
# பர்மியப் புதர் வானம்பாடி

**பர்மியப் புதர் வானம்பாடி** (*மிராப்ரா மைக்ரோப்டெரா*) அல்லது **பர்மிய வானம்பாடி** என்பது தென்கிழக்காசியாவில் காணப்படும் அலாடிடே குடும்பத்தில் உள்ள வானம்பாடி சிற்றினமாகும்.
# பர்மியப் புதர் வானம்பாடி

## வகைப்பாட்டியல்

பர்மியப் புதர் வானம்பாடி முன்பு பெர் ஆல்ஸ்ட்ரோம் ஆய்வின்படி வங்காள புதர் வானம்பாடியின் துணையினமாகக் கருதப்பட்டது.
# பர்மியப் புதர் வானம்பாடி

## பரவல்

பர்மியப் புதர் வானம்பாடியின் உலகளாவிய எண்ணிக்கை இன்னும் கணக்கிடப்படவில்லை; என்றாலும், மத்திய மியான்மரில் இது கணிசமான எண்ணிக்கையில் வாழ்வதாக நம்பப்படுகிறது. அகணிய உயிரியான இது 50,000 முதல் 100,000 சதுர கி.மீ. பரப்பளவில் காணப்படுவதாக அறியப்படுகிறது.  
பர்மியப் புதர் வானம்பாடி புல்வெளி, தரிசுப் பண்ணை, வயல்வெளிகள், மணல் நிறைந்த பகுதிகள் மற்றும் விளை நிலங்கள், மரங்கள் மற்றும் புதர்களைக் கொண்ட பல்வேறு வாழ்விடங்களில் பொதுவாகக் காணப்படுகிறது.
# பெலோன்

**பெலோன்** (*Belone*) என்பது உவர் மற்றும் கடல் நீரில் காணப்படும் பொதுவான ***ஊசிமீன்*** பேரினமாகும் . இது பெலோனிடே குடும்பத்தில் உள்ள பத்து பேரினங்களில் ஒன்றாகும்.
# பெலோன்

## சிற்றினங்கள்

இந்த பேரினத்தில் மூன்று அங்கீகரிக்கப்பட்ட சிற்றினங்கள் உள்ளன. அவை:  
- *பெலோன் பெலோன்* <small>(லின்னேயஸ், 1761)</small>(*கடல் ஊசி மீன்*)
- *பெலோன் யூக்ஸினி* <small>குந்தர், 1866</small>
- *பெலோன் சுவெடோவிடோவி* <small>கோலெட் &amp;amp; பாரின், 1970</small> (குறுகிய அலகு கொண்ட ஊசி மீன்)
# பெலோன்

## சொற்பிறப்பியல்

ஜோர்ஜ் குவியர், லின்னேயஸின் *ஈசாக்சு பெலோன்* என்ற குறிப்பிட்ட பெயரைப் பயன்படுத்துவதன் மூலம் பேரினத்தை உருவாக்கினார். *பெலோன்* என்ற சொல் ஒரு *ஊசிமீனைக்* குறிக்கும் கிரேக்கச் சொல்லாகும். இது முதலில் பெரிய கடல் கொவிஞ்சியினைக் குறிக்கும் என்று கருதப்படுகிறது.
# இயற்கைக் காரணங்களால் மரணம்

இயற்கைக் காரணங்களால் ஏற்படக்கூடிய மரணமானது உடல் நலக்குறைவு மற்றும் அது தொடர்பான உபாதைகள் அல்லது நோய்த்தொற்று தவிர பிற வெளிப்புற காரணிகளால் உண்டாக்கப்படாத உடம்பின் உள் குறைபாட்டால் ஏற்படுகிறது. உதாரணமாக நுரையீரல் அழற்சி, வயிற்றுப்போக்கு அல்லது எயிட்சு (தொற்றுக்கள்), புற்றுநோய், பக்கவாதம் அல்லது இதயக் குழலிய நோய் (உள்புற உடல் குறைபாடுகள்) அல்லது திடீர் உறுப்புப் பழுது ஆகிய காரணங்களால் ஒரு மனிதன் இறக்கும் போது அவை பெரும்பாலும் இயற்கைக் காரணங்களால் இறந்ததாகவே குறிக்கப்படும். வயது மூப்பால் இறப்பதும் இவ்வாறு சில நேரங்களில் குறிப்பிடப்படுகிறது. ஆனால் அவ்வாறு குறிப்பிடுவதும் பிரச்சினைக்குரியதாக உள்ளது. இயற்கை மரணத்திற்கு வயது மூப்பு சாராத பல காரணங்களும் உள்ளன.
# பாரசீகம் மீதான மங்கோலியப் படையெடுப்பு

**பாரசீகம் மீதான மங்கோலியப் படையெடுப்பானது** 1219 முதல் 1256 வரை நடைபெற்றது. மத்திய கிழக்கு மற்றும் நடு ஆசியாவிலிருந்த இஸ்லாமிய அரசுகளுக்கு எதிரான மூன்று மங்கோலியப் படையெடுப்புகளை இது உள்ளடக்கியுள்ளது. குவாரசமிய அரசமரபு, நிசாரி இசுமாயிலி அரசு மற்றும் பகுதாதுவின் அப்பாசியக் கலீபகம் ஆகிய அரசுகளின் அழிவுக்கு இந்தப் படையெடுப்புகள் இட்டுச் சென்றன. இவற்றுக்குப் பதிலாகப் பாரசீகத்தில் மங்கோலிய ஈல்கானரசு அரசாங்கமானது நிறுவப்பட்டது.
# கொரியா மீதான மங்கோலியப் படையெடுப்புகள்

**கொரியா மீதான மங்கோலிய படையெடுப்பு** என்பது 1231 முதல் 1270 வரை கொரியாவின் கொர்யியோ அரச மரபுக்கு எதிராக மங்கோலியப் பேரரசு நடத்திய தொடர்ச்சியான படையெடுப்புகளைக் குறிப்பதாகும். குடிமக்களது உயிருக்கு ஏராளமான சேதத்தை ஏற்படுத்திய ஏழு முக்கியமான படையெடுப்புகள் நடைபெற்றன. கடைசிப் படையெடுப்பானது கொர்யியோவை யுவான் அரசமரபுக்கு அடிபணிந்த அரசாக மாற்றியது. இந்நிலை சுமார் 80 ஆண்டுகளுக்குத் தொடர்ந்தது. கொரிய மன்னர்களிடமிருந்து செல்வம் மற்றும் காணிக்கைகளை யுவான் அரச மரபானது துல்லியமாகப் பெற்றது. யுவான் அரசமரபுக்கு அடிபணிந்து இருந்தாலும் கொர்யியோ அரச குடும்பத்திற்கு இடையேயான உட் சண்டைகள் மற்றும் யுவான் ஆட்சிக்கு எதிரான கிளர்ச்சிகள் தொடர்ந்தன. இவற்றில் மிகப் பிரபலமானது சம்பையியோல்சோ கிளர்ச்சியாகும். ஐரோவாசியாவில் இருந்த மற்ற அரசுகள் மங்கோலியர்களால் மின்னல் வேகத்தில் நொறுக்கப்பட்டன. மங்கோலியப் படையெடுப்புகளுக்கு எதிராக ஐரோவாசியாவின் மற்ற பல அரசுகள் ஏற்படுத்தாத பிடிவாதமான எதிர்ப்பின் பெரும் பங்கைக் கொரியா மற்றும் சாங் அரசமரபு ஆகியவை கொடுத்தன.
# பாகான் டாலாம்

**பாகான் டாலாம்** (ஆங்கிலம்: *Bagan Dalam*; (மலாய் *Bagan Dalam*; சீனம்: *峇眼达南*; ஜாவி: باڬن دالم) என்பது மலேசியா, பினாங்கு, வட செபராங் பிறை மாவட்டத்தில்; அமைந்துள்ள நகரம்.  
நகரப் பகுதியின் மையப் பகுதியில் அமைந்துள்ள ஒரு கிராமமான கம்போங் பாகான் டாலாம் எனும் கிராமத்தின் நினைவாக இந்த இடத்திற்குப் பெயரிடப்பட்டது. பாகான் டாலாம் என்றால் உள் படகுத் துறை (மலாய்: *Dermaga Dalam*) என்று பொருள். பட்டர்வொர்த் துறைமுகத்திற்கு *(Butterworth Wharves)* அருகில் அமைந்துள்ளது.
# பாகான் டாலாம்

## பொது

செபராங் பிறை மாநிலப் பகுதியில் உள்ள பிறை (பினாங்கு) எனும் பெரிய தொழில்துறை பகுதியுடன் பாகான் டாலாம் நகரம் இணைக்கப்பட்டுள்ளது. இந்த நகரை பிறை ஆறு கடந்து செல்கிறது.  
இந்த ஆற்றின் மீது, பிறை ஆற்றுப் பாலம் *(Prai River Bridge);* மற்றும் பழைய துங்கு அப்துல் ரகுமான் பாலம் *(Tunku Abdul Rahman Bridge);* ஆகிய இரு பாலங்கள் அமைந்துள்ளன.
# பாகான் டாலாம்

## பொது

### பட்டர்வொர்த் துறைமுகம்

பாகான் டாலாம் நகரம் வடக்கு-தெற்கு விரைவுச்சாலைக்கு அருகில் உள்ளது. பட்டர்வொர்த் துறைமுகத்துடன் இணைக்கும் சாலைகளும் உள்ளன  
பினாங்கு, ஜார்ஜ் டவுன் நகரில் இருந்து 25 கி.மீ.; பட்டர்வொர்த் நகரில் இருந்து 11 கி.மீ. தொலைவில்உள்ளது.
# பாகான் டாலாம்

## மக்கள் தொகையியல்

கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.  
| இனக்குழுக்கள் |  |
| --- | --- |
| மலாய்க்காரர்கள் | 25% |
| சீனர்கள் | 51% |
| இந்தியர்கள் | 24% |
# தொங்கும் கோயில்

**தொங்கும் கோயில்** (**Hanging Temple**, also **Hengshan Hanging Temple**, **Hanging Monastery** or **Xuankong Temple**), சீனாவின் வடகிழக்கில் உள்ள சான்சி மாகாணத்தின் ஹுன்யான் கவுண்டியில் உள்ள ததோங் நகரத்திற்கு 64 கிலோ மீட்டர் தொலைவில் அமைந்துள்ள பௌத்த விகாரை ஆகும். இக்கோயில் ஹெங் மலையுச்சியில் 75 மீட்டர் உயரத்தில் அமைந்துள்ளது. இக்கோயில் தொங்கும் நிலையில் சீனக் கட்டிடக் கலை நயத்தில் கிபி 6-ஆம் நூற்றாண்டில் மரத்தால் 40 மண்டபங்களுடன் கட்டப்பட்டது. இது ஒரு ஆன்மீக, வரலாற்றுச் சுற்றுலாத்தலமாகவும் உள்ளது. இக்கோயில் பௌத்தம், தாவோயியம் மற்றும் கன்பூசியம் ஆகிய மூன்று சமயப் பிரிவினருக்கும் பொதுவானதாகும்.  
பௌத்தம், தாவோயியம் மற்றும் கன்பூசியம் ஆகிய மூன்று சமயப் பிரிவினர்களுக்கான மண்டபத்தில், ஆன்மீகத் தலைவர்களான கௌதம புத்தர் (நடுவில்), லாவோ சீ (இடது) மற்றும் கன்பூசியஸ் (வலது) சிலைகள் நிறுவப்பட்டுள்ளது.
# உட்கியாகவிக், அலாஸ்கா

**உட்கியாகவிக்** (**Utqiagvik**), ஐக்கிய அமெரிக்க நாட்டின் வடகிழக்கில் அமைந்த அலாஸ்கா மாகாணத்தின் வடக்கில் அமைந்த *வடக்கு பாரோ சரிவில்* அமைந்த தொலைதூர நகரம் ஆகும். இதன் பழைய பெயர் *பாரோ* என்பதாகும். ஆர்க்டிக் வட்டத்தில் அமைந்த பகுதிகளில் இதுவும் ஒன்றாகும்.  
2020 கணக்கெடுப்பின்படி, உட்கியாகவிக் நகராட்சியின் மக்கள் தொகை 4,927 ஆகும்.
# உட்கியாகவிக், அலாஸ்கா

## பொருளாதாரம்

அலாஸ்காவின் வடக்கு பாரோ சரிவில் அமைந்த உட்கியாகவிக் நகரம் பெட்ரோலிய வயல்களால் வளம் கொண்டது. மேலும் கடல் உயினங்களான திமிங்கலம், சீல்காள், துருவக் கரடிகள், வால்ரஸ், கலைமான்கள் மற்றும் மீன் பிடி தொழில்கள் செழுத்து விளங்கும் நகரம் ஆகும்.மேலும் இந்நகரத்தில் ஏரிகளும், ஆறுகளும் கொண்டது.
# உட்கியாகவிக், அலாஸ்கா

## புவியியல்

வட துருவத்திற்கு தெற்கில் 330 மைல் தொலைவில் அமைந்த உட்கியாகவிக் நகரம், அமெரிக்காவின் அலாஸ்கா மாகாணத்தின் வடக்கில் அமைந்துள்ளது. இதன் பரப்பளவு 21 சதுர மைல் ஆகும். இந்நகரத்தைச் சுற்றிலும் அமெரிக்காவின் தேசிய பெட்ரோலிய வயல்கள் பொதிந்துள்ளது.
# உட்கியாகவிக், அலாஸ்கா

## தட்ப வெப்பம்

வட துருவத்திற்கு தெற்கில் அமைந்த உட்கியாகவிக் நகரத்தில் ஆண்டு முழுவதும் கடுங்குளிர் கொண்டது. இந்நகரத்தில் டிசம்பர் மற்றும் சனவரி மாதங்களில் சூரியன் முற்றிலும் உதிக்காது, இருளாகவே நகரம் காட்சி அளிக்கும்.
# பெலோன் யூக்சினி

**பெலோன் யூக்சினி** *(Belone euxini*) என்பது கருங்கடல் , அசோவ் கடல் மற்றும் மர்மரா கடற் பகுதிகளில் காணப்படும் ஊசிமீன் சிற்றினமாகும். இம்மீன் கடல் மற்று உவர்நீர்ப் பகுதிகளில் வாழக்கூடியது. அதிகபட்சமாக 52 செ.மீ. நீளம் வரை வளரலாம் என மதிப்பிடப்பட்டுள்ளது. வகைப்பாட்டியல் அறிஞர்கள் இந்த மீனைக், கடல் ஊசி மீனான *பெலோன் பெலோனின்* துணையினமாகக் கருதுகின்றனர்.
# இரெஜினால்டு இலாசன் வாட்டர்பீல்டு

**இரெஜினால்டு இலாசன் வாட்டர்பீல்டு** *(Reginald Lawson Waterfield)* (12 ஏப்பிரல் 1900 – 10 ஜூன் 1986, வுடுசுட்டன்) ஒரு பிரித்தானியக் குருதியியலாளரும் பயில்நிலை வானியலாளரும் ஆவர். இவர் வானியலிலும் வால்வெள்ளி ஒளிப்படவியலிலும் சிறப்புப் புலமை பெற்றிருந்தார். இவர் 1914 நவம்பர் 25 இல் பிரித்தானிய வானியல்கழகத்துக்கும்1915 நவம்பர் 10 இல் அரசு வானியல் கழகத்துக்கும் தேர்ந்தெடுக்கப்பட்டார். இந்த இரண்டு தேர்வுகளும் வில்லியம் எர்பெர்ட் சுட்டீவன்சனின் முன்மொழிவால் இயன்றன. இவர் 1931 இலிருந்து 1942 வரை பிரித்தானிய் வானியல் கழகத்தின் செவ்வாய்ப் பிரிவுக்கு இயக்குநராகவும் பின்னர்1954 இலிருந்து 1956 வரை அதன் தலைவராகவும் இருந்தார். இவர் தன் வானியல் ஆய்வுக்காக, 1942 இல் ஜாக்சந்குவில்ட் பதக்கத்தை வென்றார். இரண்டாம் உலகப் போருக்குப் பிறகு, போலியோ தாக்கத்தால் உருள்கதிரையைப் பயன்படுத்தலானார். 1645 வாட்டர்பீல்டு எனும் சிறுகோள் இவரது நினைவாகவும் இவரது ஒன்றுவிட்ட உடன்பிறப்பான வில்லியம் பிரான்சிசு எர்ழ்செல்(1886-1933) நினைவாகவும் பெயரிடப்பட்டது. எர்ழ்செலும் பிரித்தானிய வானியல் கழக உறுப்பினராகவும் அரசு வானியல் கழக ஆய்வுறுப்பினராகவும் திகழ்ந்தவர் ஆவார்.  
இவர் புகழ்பெற்ற ஆசிரியரும் பாதிரியாருமான இரெஜினால்டு வாட்டர்பீல்டின் மகனாவர்.
# எக்சோசீடசு

***எக்சோசீடசு*** (*Exocoetus*) என்பது பறக்கும் மீன் பேரினமாகும். இது ஒரு எலும்பு மீன் வகையினைச் சார்ந்தது. உடல் முழுவதும் வட்டவுறு செதில்களால் மூடப்பட்டிருக்கும். வாய் அகலமானது, தாடைகள் பற்களைக் கொண்டுள்ளன. இது ஒரு கடல் மீன். வால்பகுதியில் வயிற்றுப்புற மடல் *ஹைபோபாடிக்* துடுப்பாகக் காணப்படும்.
# எக்சோசீடசு

## சிற்றினங்கள்

*எக்சோசீடசு* பேரினத்தில் ஐந்து சிற்றினங்கள் அங்கீகரிக்கப்பட்டுள்ளன. அவை:  
- *எக்சோசீடசு கிபோசசு* <small> பாரின் & சகோவ்சுகோய், 2000</small> (கடல் பறக்கும் மீன்)
- *எக்சோசீடசு மோனோசிரசு* <small>ரிச்சர்ட்சன், 1846</small> (பார்பெல் பறக்கும் மீன்)
- *எக்சோசீடசு அப்டுசிரோசிரிசு* <small>குந்தர், 1866</small> (இரு இறக்கை பறக்கும் மீன்)
- *எக்சோசீடசு வாலிடனசு* <small>லின்னேயசு, 1758</small> (பறவை கோலா)
# இரிச்சர்டு உகு சுட்டாய்

**இரிச்சர்டு உகு சுட்டாய்** *(Richard Hugh Stoy)* (1910&ndash;1994) ஓர் இருபதாம் நூற்றாண்டு பிரித்தானிய வானியலாளரும் பிரித்தானியப் பேரரசாணை பெற்றவரும் எடின்பர்கு அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும்FRSSAS தென்னாப்பிரிக்கா அரசு வானியல் கழக ஆய்வுறுப்பினரும் ஆவார், இவர் தென்னாப்பிரிக்கப் பணிகளுக்காக பெரிதும் நினிவுகூரப்படிகிறார். இவரைத் **திக் சுட்டாய்** என இவரது நண்பர்கள் அழைக்கின்றனர்.
# இரிச்சர்டு உகு சுட்டாய்

## வாழ்க்கை

இவர் 1910 ஜனவரி 31 இல் வுல்வர்காம்ப்டனில்பிறந்தார். இவர் உகு விக்டர் சுட்டீவன் சுட்டாய்க்கும் அவரது மனைவி எல்லென் பிரான்சிச்ய் சான்னிங்குக்கும் ஐந்தாம் மகனாகப் பிறந்தார். இவர் வுல்வர்காம்ப்டன் இலக்கணப் பள்ளியில் படித்தார். இங்கே இவரது கணித ஆசிரியர் இவரை வானியலுக்கு அறிமுகப்படுத்தியுள்ளார்.  
இவர் கேம்பிரிட்ஜ் பல்கலைக்கழக கோன்வில்லி, கியசு கல்லூரியில் இடம்பிடித்தார். இங்கு பேரா. ஆர்த்தர் எடிங்டனிடமும் பேரா. எஃப். ஜே. எம். சுட்டிரேட்டனிடமும் வானியலைப் ப்யின்றார். இவருரோடெரிக் ஆலிவர் இரெடுமனிட்ம் ஒளிப்பட ஒளியளவியலைக் கற்றார். இவர் த்ன் முதல் முனைவர் ப்ட்டத்தை 1924 இல் பெற்றார். பின்னர், பொதுநலவாய கல்விநல்கையின் கீழ் சிலகாலம் இலிக் வான்காணகத்தில் இருந்தார்.  
இவர் 1935 இல் கேப் வான்காண்கத்தில் ஜான் ஜாக்சனுக்கு முதன்மை உதவியாளராக பணியமர்த்தப்பட்டார். இவர் 1950 இல் இயக்குராரகப் பதவி உயர்வு பெற்றார். இவர் 1945/6 இல் தென்னாப்பிரிக்க வானியல் கழகத் தலைவ்ரானர். இவர் 1965 இல் கில் பதக்கத்தை வென்றார். இவருக்கு 1957 இல் பிரித்தானியப் பேரரசணை வழ்ங்கப்பட்டது.  
இவர்1968 இல் எடின்பர்கு வான்காணக இணை இயக்குநராக எடின்பர்கு நகருக்குச் சென்றார். இவர் 1970 இல் எடின்பர்கு அரசு கழகத்தில் ஆய்வுறுப்பினராக தேர்ந்தெடுக்கப்பட்டார். இவருக்காக முன்மொழிந்தவர்கள் உகு ஏ. குரூக், வால்டேர் சுட்டிபுசு, எம். ஜே. சுமித்து, உகு எர்னெசுட்டு பட்லர் ஆகியோர் ஆவர்.  
ஒராண்டு உடல்நலமில்லாததால், இவர் 1975 இல் ஓய்வு பெற்ரார் இவர் எடின்பர்கில் 1994 நவம்பர் 8 இல் இறந்தார். இவரின் அடக்கப்பணிகள் கேசில் தெரேசில் உள்ள புனித மாற்கு ஒன்றிப்பு பேராயத்தில் நிகழ்ந்தேறின.
# இரிச்சர்டு உகு சுட்டாய்

## குடும்பம்

இவர் 1940 இல் கேப்டவுனில் உள்ளூர் ஆசிரியான மேரி பிரவுன் ஜான்சுட்டோனை மணந்தார். இவர்களுக்கு பிரான்சிசு ஆன்னி சுட்டாய்(மகள்), இராபெர்ட் அதிரியான் சுட்டாய்(மகன்) கியோர்கினா வய்லெட் சுட்டாய்(கில்லி)(மகள்) என மூன்று குழந்தைகள் உண்டு.
# இரிச்சர்டு உகு சுட்டாய்

## வெளியீடுகள்

- *அனைவருக்குமான வானியல்* (1974)
# யூபு தீவு

**யூபு தீவு** (*Yubu Island*) சப்பான் நாட்டின் யாயாமா தீவுகளிள் அமைந்துள்ள ஒரு தீவாகும். இரியோமோட் தீவுக்கு கிழக்கில் 0.5 கிலோமீட்டர் தொலைவில் யூபு தீவு அமைந்துள்ளது. துணை வெப்பமண்டல தாவரவியல் பூங்கா இத்தீவின் பெரும்பகுதியில் உள்ளடங்கியுள்ளது.
# யூபு தீவு

## புவியியல் மற்றும் போக்குவரத்து

யூபு தீவு 0.15 கி.மீ. <sup>2</sup> பரப்பளவும் 2.0 கி.மீ. சுற்றளவும் கொண்ட ஒரு சிறிய தீவு ஆகும். இது இரியோமோட் தீவில் இருந்து கிழக்கே 0.5 கி.மீ. தொலைவில் அமைந்துள்ளது. யூபு தீவுக்கும் இரியோமோட் தீவுக்கும் இடையே உள்ள நீர்மட்டம் பொதுவாக முழங்கால் ஆழத்திற்கு மேல் இருக்காது. அதிக அலையின் போது கூட நீர்மட்டம் சுமார் 1 மீட்டர் ஆழத்தில் இருக்கும். நீர் எருமை வண்டிகள் யூபு தீவுக்கும் இரியோமோட் தீவுக்கும் இடையே போக்குவரத்துக்கான வழிமுறையாகப் பயன்படுத்தப்படுகின்றன. மேலும் இதுவே தீவின் முக்கிய சுற்றுலா அம்சமாகவும் மாறியுள்ளது. குறைந்த அலையாக இருக்கும்போது அலைகள் அமைதியாக இருக்கும். இந்நேரத்தில் தீவுகளுக்கு இடையே நடந்தே செல்ல முடியும். இரியோமோட் தீவு முதல் யூபு தீவு வரையிலான கடலில் நடை போக்குவரத்துக்கு வழிகாட்டும் வகையில் பயன்பாட்டுக் கம்பங்கள் கட்டப்பட்டுள்ளன. ஒரு தாவரவியல் பூங்கா தீவின் பெரும்பகுதி முழுவதுமாக உள்ளடங்கியுள்ளது.